Ma d Hadadou yenna-k, awal i imucaԑen akk ɣer leqbayel ( tamacahut ) ma d tadra-ines meḥsub teffar d awal id d-yekkan seg tԑrabt ( hawa) beqqu d acu kan ad teqqim d turda, yekcem deg awal yellan di tmacahut taqbaylit ( macahu,amacahu) id d-yesenfalayen d akken tamacahut tebda, iwakken ad yejbed tamuɣli n yemsefliden ɣur-s, ssin ad d-yerr s wawal ( ahu) am wakken id as-yenna ( aha) d tayi i d-taywalt yellan gar unallas akked umseflid (…) yenna-k daɣen: llan yismawen -nniḍen id d-yemmalen tamacahut, ( taḥkayt ) id d-yekkan seg taԑrabt, d acu kan wessiԑ unamek-is acku yettwaseqdac d aɣen i tewsatin n wallus, am tedyanin, taneqqist timezrucin:( tiḥkayin n lgirra n lezzayer…) Yella daɣen wawal ( taqṣiṭ ) id d-yemmalen tamacahut , yekka-d seg taԑrabt , wessiԑ daɣen unamek-is yettwaseqdac unamek nniḍen ma d awal aneggaru ‟d tamԑayt ”seqdacent daɣen i tmacahut meԑna tugett seqdacent i wullis amezzyan deg tuget daɣen n tidet i yellan deg-s tettak-d tamsirt i wallaɣ.»18.